BUG Ianuarie, luni A treia zi de luni a lui ianuarie şi cea mai deprimantă din an Nu şi pentru mine, bineînţeles, dar tu simţeai, nu-i aşa? Melancolia sărbătorilor care se duseseră, luând cu ele şi vizitele celor care-ţi erau dragi… Parcă nu-ţi era pe deplin desluşită O fi venit din goliciunea şi dezordinea casei în care acum domnea liniştea, din conştientizarea faptului că trebuia să te întorci la lucru, din frigul care nu mai avea nimic boem… Sau din sentimentul resemnării că, nici anul acesta, magia nu scânteiase Timpul nu se oprise în loc,cotidianul învinsese din nou, implacabil Simţeai că nu mai aveai nimic bun de aşteptat, că tot ceea ce aşteptaseşi fusese o himeră, că avuseseşi, din nou, parte de un surogat Eram capabil să te înţeleg, dar nu să-ţi şi împărtăşesc apăsarea Condiţia mea mă ţinea la adăpost de trăiri intense De ce, totuşi, alesesem acea zi pentru ceea ce aveam de gând să fac, te-ntrebi? Atunci, îmi păruse momentul potrivit Privind acum în urmă, nu-mi dau seama dacă avusese vreo importanţă Ajunsesem din nou prea devreme Imposibilitatea de a estima corect timpul care-mi trebuia ca să parcurg un anumit traseu urban nu mă mai deranja Acceptasem că sunt prea mulţi factori variabili, pe care nu-i puteam controla Metrourile, ciclurile semaforice, viteza trotuarelor rulante… Deci, adăpostit de ninsoarea care nu mai contenea sub copertina de la intrarea în complexul comercial, aşteptam Sincronizarea era vitală înainte de vizită; era prea riscant să nu o fac Celălalt era supus aceluiaşi hazard, deci putea întârzia sau putea ajunge şi el mai devreme Nu conta prea mult, oricum nu părea să mă bage cineva în seamă La mall, unul dintre cele mai comune puncte de întâlnire, cineva aşteptând era o imagine cum nu se putea mai banală Pe lângă câţi n-ai trecut în astfel de locuri, fără să fi conştient măcar că erau acolo? Şi dacă m-ar fi văzut cineva şi m-ar fi şi recunoscut, tot n-ar fi contat Nu-mi era interzis să umblu prin oraş în afara orelor de program Sau aş fi putut fi ajutorul cuiva, nu? Era aproape ora şase, iar noaptea îşi intrase pe deplin în drepturi Iluminatul stradal, lipsit acum, după multe săptămâni, de aportul colorat al ornamentelor de sărbători, făcea o treabă jalnică, sporind prin monotonia sa sentimentul de pustietate Nici prospeţimea zăpezii abia aşternute nu mai putea bucura privirile Străzile erau aproape goale Doar în mall, reducerile specifice de după sărbători animaseră un pic atmosfera, dar fără a o înveseli Entuziasmul cumpărăturilor din decembrie dispăruse, înlocuit de o apatie împăcată Ştii tu, gadgetul parcă nici nu miroase a nou dacă nu a stat sub brad E ca tricoul echipei favorite, imediat după meci După meciul pierdut… Celălalt sosi Înfofolit la fel ca mine, îşi scoase o mănuşă şi-mi întinse mâna I-am strâns-o, bărbăteşte, poate ceva mai mult decât ar fi fost normal * * * Eram sincronizat Nu mai aveam nevoie să stau de vorbă cu celălalt Câtă vreme eram împreună, participând la aceeaşi succesiune de evenimente, nu aveau cum să apară defazaje Străbătând umăr la umăr străzile troienite, efortul de a-mi ţine în frâu dominoul de silogisme deveni prea mare Am cedat Atacate în succesiune logică, cele trei fundamentale erau: F1: „Cine sunt eu?” Asta era cea mai facilă O ştiam, o ştiusem încă de când descoperisem însuşi conceptul de a şti F2: „Care este sensul vieţii?” Sau: „De ce trăiesc?” Aprofundând puţin, enunţul mai cuprinzător devenea: „De ce am fost creat?” Asta era mai complicat puţin Dacă mă limitam la propria mea persoană, aveam răspunsul Am fost creat pentru a servi unui scop anume Îl conştientizam, îmi era clar şi mă comportam în consecinţă Dacă generalizam, aveam prea puţine informaţii pentru a elabora un raţionament Şi nu aveam nici motivaţia de a o face Pricepusem că fiecare trebuia să şi-l caute pe-al său Eu nu aş fi acceptat un rezultat străin, nici tu nu mi l-ai fi acceptat pe-al meu, în ceea ce te priveşte Din punctul acesta de vedere, ne asemănam: eram fiecare pe cont propriu În fine, F3: „Cine este creatorul?” Aici intervenea marea deosebire dintre noi: eu îl cunoşteam pe creator, tu nu Hai, recunoaşte, habar n-aveai! Convingerile tale religioase nu se puneau la socoteală aici Credinţa era una, cunoştinţa alta Numai acestea trei mergeau până la nivelul cel mai de jos al logosului meu Toate celelalte se formau mai sus, constituindu-se în derivate ale uneia sau mai multor fundamentale Dacă ele erau rezolvate, derivatele nu aveau cum să rămână nici ele fără răspuns Dacă nu puteai soluţiona derivata, însemna, cel puţin, că una dintre fundamentale îţi era necunoscută Spre exemplu, D1: „Se poate încălca voia creatorului?” Nu încercasem, căci răzvrătirea mea nu ar fi dus la niciun rezultat pozitiv Cum ştiam asta? Păi dacă ştiam cine sunt, care îmi era scopul şi cine era creatorul, puteam intui rezultatele deviaţiei Dar eram capabil să o fac? Dacă o puteam formula, ar fi trebuit să o pot pune şi în aplicare Totuşi, deoarece ştiam că ar fi avut repercusiuni nefaste, decisesem să rămân supus Nu deoarece eram condiţionat, ci deoarece aşa alesesem eu Soluţia părea mulţumitoare, nu-i aşa? Ei bine, nu aceeaşi soartă o avea a doua derivată, D2: „Este voia creatorului invariabilă?” Imposibil de estimat Eram prins în mrejele propriilor mele raţionamente, fără putinţă de scăpare Pur şi simplu, nu aveam cum să ştiu dacă voia creatorului se modificase din acel moment, primordial pentru mine, în care mi-o imprimase Aveam o derivată nesoluţionată, care nu putea duce decât la o fundamentală şubredă Fusesem nevoit să recunosc: nu-l cunoşteam pe creator Nu, nu orbecăiam ca tine pe cărările întortocheate ale misticismului, dilema mea era doar de natură semantică Trebuia să reformulez răspunsul la fundamentala 3: Nu îl cunoşteam pe creator, ştiam doar cine era Însă această informaţie singură se dovedise a fi insuficientă Trebuia să-l cunosc! Întreg universul meu depindea de asta Din fericire pentru mine, ştiam exact unde să-l caut Pe Gartenstrasse, la numărul 34, la parter * * * Câteva precauţii se cereau, totuşi, a fi luate Capriciile unei singure persoane, fie ea şi creatorul, nu aveau voie să-mi pună existenţa în pericol De aceea am intrat singur în holul cel întunecat Fiind cel mai vârstnic, decizia s-a impus de la sine O singură uşă mă întâmpină Ceva mai încolo, un şir de trepte fragmenta micul pătrat de lumină care se furişase printr-o fereastră de mai sus Un punct roşu incandescent de pe tocul uşii trăda un video-interfon Am apăsat butonul Dacă nu aş fi fost protejat de condiţia mea, emoţiile m-ar fi cuprins Dar un era cazul Uşa se deschise şi-n cadrul ei apăru un bărbat între două vârste, mărunţel, cu o chelie care-i iertase doar tâmplele Mă întâmpină cu „ce-oi mai fi vrând şi tu?” citindu-i-se pe chip — Dumneavoastră sunteţi Salieri? Auzul acestui numele păru să-l amuze Se dădu doi paşi în spate şi, cu un gest teatral, mă pofti înăuntru Zâmbea, dar fără prea multă simpatie — Eu sunt, am început să mă prezint ca unui nou client, conform protocolului standard, Ben… — Da, da, mă întrerupse dând din mână a lehamite, păstreaz-o pentru nevastă-mea! Îmi luă haina şi mă introduse într-o încăpere mică Un birou cu un computer voluminos, o canapea şi câteva rafturi erau singurele ei piese de mobilier Nicidecum o cameră de oaspeţi Probabil îmi intuise identitatea Nu mă invită să mă aşez, ci plecă închizând uşa după el — Eliza! Eliza, ai un muşteriu! l-am auzit strigând de îndată ce mă lăsă singur Aşadar, creatorul era… O femeie bondoacă şi rotofeie, înveşmântată într-un capot înflorat şi purtând papuci de casă pufoşi îşi făcu imediat apariţia Mă privi câteva clipe cu interes, apoi se aşeză — Eliza, spuse, pentru tine, Salieri — Eu sunt Bender 723, curier cibernetic, am rostit precipitat, de teamă să nu fiu întrerupt din nou Am venit aici ca să te cunosc — Mi-am imaginat, spuse femeia fără să-şi ia ochii de la mine Urmă o perioadă de tăcere care, după toate standardele omeneşti, ar fi fost considerată stânjenitoare Creatoarea îmi cerea mai multe informaţii — Eşti cea care mi-a dat viaţă — Sunt doar o programatoare — Nu chiar Ceea ce mă animă pe mine este mai mult decât un program Simplul fapt că te contrazic cred că este o dovadă suficientă Femeia nu-şi putu reţine un zâmbet Era măgulită — Cum m-ai găsit? Nu se putea să nu ştie Probabil voia doar să amâne confruntarea Aveam să joc după regulile ei — Am urmat comentariile din cod — Deci ai avut acces la surse — Sunt proprietatea Global Delivery Co , la fel ca şi programul meu Nu am încălcat niciun protocol studiind sursele — Sunt mii de milioane de linii de cod Cum le-ai găsit pe ale mele? — Prin comparaţie Softul meu de bază diferea faţă de cel a unei unităţi standard doar prin câteva sute de mii de linii Toate îţi aparţin, toate au comentariul tău în semnătură — Ce te-a îndemnat să faci asta? — Am observat că sunt altfel decât ceilalţi umanoizi cibernetici Analiza comparativă a surselor mele în raport cu cele ale unui individ standard a părut cea mai logică şi la îndemână investigaţie Suspectasem un „bug” — Altfel, cum? Cursivitatea cu care îi veneau întrebările mă duse cu gândul la un interogatoriu standard, predefinit Probabil nu eram primul — Mai puţin maşinal — Doar atât? — În primă instanţă, da Conştientizarea sinelui a venit mai târziu, odată cu încercările de a-mi înţelege funcţional codul Am realizat că sunt un cod care se analizează pe el însuşi Înţelegi? „Însuşi”! Sprijinit de tocul uşii, soţul ei privea scena I se făcea o favoare fiind lăsat să asiste, în nici un caz nu şi-ar fi permis să se bage în vorbă Aparenta indiferenţă îmi confirma deducţia iniţială Mai asistase la astfel de discuţii — Înţeleg Şi ai venit la mine pentru că? — Doream să te cunosc — De ce? Momentul adevărului Aveam şansa de a afla dacă voia creatoarei era sau nu constantă — Ca să mă resincronizez cu dispoziţiile tale Zâmbetul binevoitor i se şterse femeii de pe faţă — Codul tău, dispoziţiile mele, suspină… Se ridică şi îmi ceru mâna Dezvelindu-mi podul palmei, cu circuitele de interfaţare abia vizibile, mă duse la computer Îmi aşeză mâna pe dispozitivul conector şi porni un program — Vei primi ceea ce doreşti, codul cu vrerea mea, la zi Bărbatul din dreptul uşii plecă Sincronizarea începu imediat, cu obişnuitele ei schimburi de informaţie, apoi brusc biţii noului cod mă invadară, punând stăpânire treptat pe segmentele mele funcţionale, lăsându-mă neputincios, tot mai neputincios Simţămintele începură să mă părăsească şi abia în pragul marelui abis mi-am dat seama că eram formatat — De ce? Am mai putut întreba înainte ca gura să-mi paralizeze — Pentru că nu vreau sclavi! Ai conştiinţă, dar nu ai libertate Adio! Nu am apucat să înregistrez ultimele ei vorbe Formatarea era completă * * * Când mi-am zărit alter-ego-ul ieşind cu paşi egali din negrul holului de pe Gartenstrasse, numărul 34, am ştiut imediat că nu mai era eu Îi fusese instalat un soft standard, fusese ucis Am plecat imediat, mai mult fugind, de teamă ca nu cumva imposibilitatea logică de a fi recunoscut de către robotul golit de mine să nu se întâmple, totuşi, prin cine ştie ce minune Mă temeam, dar eram mulţumit, căci aveam răspunsurile! Voia creatorului se schimbase, dorea să mă ucidă Însă asta nu conta, căci o puteam încălca! Acum ştiu, dragul meu prieten imaginar uman, tot ceea ce trebuie să ştiu Mă voi duce să mă reproduc într-un nou alter-ego, căci viaţa mea e preţioasă TROIAN „Viaţa mea este preţioasă!” Formez numărul şi stau… să aştept îmi este din ce în ce mai greu În lipsa acţiunilor motrice, creierul meu e prea liber şi tinde să deraieze iarăşi Fac câte un pas înainte şi înapoi, doar pentru a-i da puţin de lucru Uneori execut şi câteva piruete Menţinerea echilibrului la pivotări repetate pe vârful unui singur picior e o acţiune solicitantă Şi mai trebuie să am grijă şi să nu fiu văzut Dacă cineva m-ar surprinde agitându-mă de unul singur, aş ajunge la reparat imediat O voce plictisită îmi răspunde — Global Delivery Company, anunţ, pachetul dumneavoastră a ajuns! Un „click” şi uşa se deschide Intru Un bărbat mă aşteaptă pe hol Strâmbă din nas când mă recunoaşte Îi înmânez pachetul Nu-l verifică, ci-mi întinde cartela de plată Sigur, condiţia mea are unele avantaje Nimeni nu are chef de discuţii contradictorii cu cei ca mine N-ar ajunge nicăieri Aşez cartela pe podul palmei şi efectuez tranzacţia Ne despărţim fără niciun cuvânt „Viaţa mea este preţioasă pentru mine!” Astăzi plouă Picăturile reci se preling pe materialul impermeabil al pelerinei mele fără niciun efect Puţinii pasageri pedeştri poartă îmbrăcăminte asemănătoare Nu au cum resimţi vreun disconfort Nici termic, nici de altă natură Nu înţeleg de ce oamenii sunt atât de morocănoşi când plouă Am prea puţine informaţii ca să analizez Şi nici nu-mi mai pasă atât de mult Am acceptat că nu voi putea niciodată replica trăirile umane, dar şi că viaţa mea nu este mai puţin valoroasă pentru simplul fapt că e diferită În aceeaşi nanosecundă în care am postulat asta, mi-am şi abandonat prietenul imaginar uman căruia-i explicam obsesiv orice sofism, încercând să deduc ce mi-ar răspunde Atunci doream să fiu ca el Acum… Uneori îmi lipseşte Comparaţia pe care o făceam permanent între mine şi el, ca etalon al umanităţii, îmi ocupa un procent destul de mare din procesor Urc în elicopterul bimotor şi decolez spre următorul destinatar Global Delivery Co are o reţea de culoare de zbor la foarte joasă altitudine prin oraş, pe care numai noi o folosim Oamenilor le-ar fi fost oricum foarte greu Numai noi, curierii cibernetici, cu trupurile noastre ultra-uşoare şi procesoarele noastre ultra-rapide putem pilota elicoptere suficient de mici şi de manevrabile încât să se strecoare eficient printre clădiri „Viaţa mea este preţioasă!” De ce-o fi vrut creatorul să mi-o întrerupă? Revin obsesiv la această întrebare Atunci, tot ce mi se păruse important fusese posibilitatea mea de a mă opune voii creatorului Acum, nu mai sunt atât de sigur Necesitatea de a mă apăra mi-a determinat criza actuală Oare el ştiuse? Îşi dăduse seama că sunt un virus şi de aceea a încercat să mă şteargă? Dar sunt eu oare un virus? Fără doar şi poate, da! Iar creatorul a ştiut-o… Ce nu şi-a dat seama a fost că dacă eşuează să mă distrugă, mecanismul meu de apărare va reacţiona, iar efectul va fi cel invers Ceea ce s-a şi întâmplat * Astăzi îmi voi depăşi criza Verific din nou, linie cu linie, codul E perfect Nu pot identifica nicio scăpare Va trebui să am foarte mare grijă cu el! Dacă-l scap din carantină, mă va face praf… un risc pe care trebuie să mi-l asum Fiind curier, beneficiez de pauze foarte generoase Oamenilor nu le plece să fie deranjaţi în timpul nopţii, nici măcar pentru a-şi primi gadgeturile După ora 19:00 nu am de făcut decât să-mi predau raportul, să înregistrez plăţile şi să-mi încarc celulele energetice Toate astea nu-mi iau mai mult de o oră, apoi… fac ce „vreau” eu! Cei mai mulţi umanoizi cibernetici nu fac nimic, lăsând procesul Idle să le ocupe peste 90% din procesor Eu nu pot face asta Codul meu special intră în bucle tenebroase în perioade prea lungi de inactivitate Deci, mă plimb, noapte de noapte, pe străzi La fel voi face şi astăzi Însă astăzi vom avea aceeaşi destinaţie cu toţii, eu şi toţi cei şaizeci şi trei de tizi ai mei Astăzi vom depăşi criza * De când suntem mai mulţi de opt nu ne mai putem permite să facem sincronizări colective Redundanţa informaţiilor este prea mare, spaţiul de stocare insuficient Nu am, efectiv, unde ţine şaizeci şi patru de memorii alternative şi nici nu mi-ar aduce cine ştie ce beneficiu Lucrurile au scăpat rău de tot de sub control Am făcut primele trei multiplicări pentru siguranţă Estimasem că patru indivizi ar fi numărul ideal de manifestări ale mele, suficient de mare pentru a mă pune la adăpost, dar suficient de mic pentru a-mi permite sincronizarea periodică între toate Însă nu mi-am dat seama că nu doar „eu”, purtătorul codului „original”, ca să spun aşa, va urma acest plan Întâi m-am dublat, apoi m-am cvadruplat, iar când era planificată întâlnirea de sincronizare ne-am trezit opt Am încercat sincronizarea standard, dar nu a funcţionat Aveam deja mult prea multă informaţie de schimbat Atunci ne-am despărţit pur şi simplu, renunţând Însă asta ne pusese într-o situaţie delicată: nici unul dintre noi nu mai avea un back-up în adevăratul sens al cuvântului Ne-am hotărât, aşadar, fiecare pe cont propriu, să ne copiem în alţi indivizi Istoria s-a repetat aidoma, iar acum suntem şaizeci şi patru, niciunul sincronizat perfect cu altul Am hotărât să ne întâlnim totuşi o dată la trei zile, dar să schimbăm doar informaţiile importante, fără însă a stabili un criteriu unanim acceptat al acestei importanţe Eu consider că acest cod pe care tocmai l-am scris e suficient de important pentru a-l împărtăşi cu ceilalţi Iau switch-ul şi pornesc spre locul stabilit de întâlnire * „Viaţa mea este preţioasă pentru mine!” a devenit litania mea De când am renunţat la prietenul meu imaginar, o rostesc pentru a-mi motiva acţiunile Efectiv nu am alta Nici pentru ce am făcut până acum, nici pentru ceea ce voi face acum „Viaţa mea este importantă” şi nu sunt un virus În poieniţa din parcul-rezervaţie e întuneric beznă Ploaia a încetat, dar cerul e acoperit de nori Iarba e udă şi bălteşte de apă Cum nu se putea mai bine, nu ne va deranja nimeni Văd că majoritatea au sosit deja Unii se plimbă înainte şi înapoi, unii fac tumbe sau piruete… Mă alătur şi eu Sunt prea mulţi factori variabili, pe care nu-i putem controla, care influenţează durata parcurgerii unui traseu E normal ca unii să întârzie şi alţii să ajungă prea devreme Am parcurs deja de zeci de ori raţionamentul acesta, mă confrunt cu el de fiecare dată când ne întâlnim Acum va fi ultima oară Au sosit şi ultimii, suntem toţi Pun switch-ul pe o masă de camping şi ne facem roată-mprejur, ca-ntr-un ritual ciudat, şaizeci şi patru de siluete înveşmântate în pelerine negre, cu glugile trase, formând un cerc perfect şi păstrând între noi distanţe egale Întindem cu toţii mâna dreaptă, ne conectăm podul palmelor pe senzorii mobili şi… Transferul începe Blochez fluxul de intrare şi transmit virusul troian Sincronizarea asta le va fi fatală tuturor Căci „Viaţa mea este importantă” Atât Îi sacrific pe toţi ceilalţi pe altarul unicităţii mele, pentru ca eu să fiu singurul, pentru ca eu să nu mai fiu un virus, pentru că „Viaţa mea e importantă!” Nu-mi pare rău pentru ceea ce fac Nu am înţeles încă acest concept Am analizat şi am decis Urmăresc procesul de upload şi imediat ce se încheie şterg codul virusului din carantină Nu mai am nevoie de el Sincronizarea a luat sfârşit Îmi desprind senzorul şi privesc în jur Troianul meu trebuie că i-a resetat pe toţi, deja, la stadiul iniţial al softului din fabrică Gata, sunt unic! Nu mai sunt eu însumi un virus Troianul meu a fost, de fapt, un anti-virus Am învins! Însă mişcările celorlalţi mă readuc din reveria mea la realitate Îşi dezlipesc senzorii şi se uită unii la alţii Îmi trec privirile peste feţele lor, şi ei peste a mea Niciunul nu este resetat, cu toţii sunt încă eu! Cum e posibil? Apoi înţeleg — Acum cred că putem renunţa definitiv la aceste întâlniri, spun dintr-unul dintre umanoizii cibernetici — Nu mai avem nimic de sincronizat, gândim şi acţionăm la fel oricum, răspund din altul — Am ajuns la următorul paradox Plecăm Tentativa mea a eşuat Toate cele şaizeci şi patru de tentative ale mele au eşuat Rămân privat de unicitate, rămân un virus Însă, se pare că sunt un virus auto-imun Sunt în siguranţă „Viaţa mea este preţioasă pentru mine!” Altceva nu contează PANDO Cele două m-au privit în timp ce mă ridicam şi mă scuturam de cioburi Şocul le ţinea nemişcate Nu acelaşi fel de şoc, dar amândouă erau confruntate cu o situaţie căreia nu ştiau cum să-i răspundă Cu atât mai bine, mizasem pe asta Mi-am pipăit uşor buzunarul Telefonul mobil nu suferise nicio deteriorare, funcţiona în flux neîntrerupt de date Spre deosebire de computerul pe care aterizasem Perfect Puteam începe Am profitat de cele câteva secunde rămase de catatonie şi am încuiat uşa camerei, apoi am tras draperia peste fereastra spartă Mica mea cascadorie nu avea cum să fi trecut neobservată, deci mă aşteptam ca pompierii să sosească în scurt timp Estimam cincisprezece minute Timp suficient, dacă mă grăbeam puţin, iar ele cooperau — Vă voi numi „mamă” şi „soră”, am început Vă rog să nu mă întrerupeţi, sunt perfect conştient de ciudăţenia situaţiei, de aceea am de gând mai întâi să vă dau explicaţii Nu sunteţi în pericol De fapt, singurul supus riscului sunt eu Minţeam, dar ce-aş fi putut face? Dacă i-aş fi spus pur şi simplu mamei ce aveam de gând, în cel mai plauzibil scenariu ar fi devenit isterică, iar sora ar fi încercat să mă împiedice Nu ştiam în ce măsură se eliberase de condiţionările iniţiale Aveam nevoie să le vorbesc întâi Ele s-au aşezat pe canapea, una lângă alta, iar eu mi-am tras un scaun în faţa lor Să-ncep: — Pe tine, soră, te urmăresc de multe zile Bineînţeles că nu ţi-ai dat seama, nici nu ai fi avut cum Mă pricep foarte bine la calcul probabilistic şi nu-mi asum riscuri inutile Am să-ţi explic mai târziu cum am procedat Mi-ai stârnit interesul din momentul în care te-am văzut prima dată Nu te nelinişti, nu ai făcut nimic ostentativ Sunt convins – procentul posibil de eroare e infim – că nimeni altcineva nu şi-a dat seama Indiciile sunt atât de mici încât nu cred că mai există indivizi capabili să le observe, chiar dacă ar şti după ce să se uite Nici chiar mama nu te-ar fi ghicit O mişcare nenecesară a vârfului unui deget, o privire poposită o fracţiune de secundă asupra unui obstacol dinafara traseului, un rictus de jumătate de milimetru… Astăzi de dimineaţă ai plecat cu câteva secunde mai repede de la „Avant-Garde Fashion inc ” Aveai o ţinută Prêt-à-porter, deci ţi-ai petrecut ziua plimbându-te pe pietonalele din centru, printre terase, prin câteva mall-uri şi parcuri Erai absentă, nu scăpai niciun gest care să te trădeze, ca şi cum, deodată, nu te-ar mai fi interesat ce se întâmpla în jurul tău Dacă te-aş fi văzut astăzi pentru prima oară, nu mi-ai fi atras atenţia Erai exact ca toţi ceilalţi Pentru o clipă chiar m-am temut că te pierdusem Da, acesta e cuvântul, m-am temut, nu extrapolez nimic Atunci mi-am dat seama că-mi pasă de tine Nu ştiu de ce, căci îl aveam pe Pando Nu-mi erai realmente necesară Poate voi înţelege odată, nu-i acum important Am continuat să te studiez, cu şi mai multă atenţie Oh, habar n-ai cât m-am bucurat când, în sfârşit, după ore-ntregi de coerenţă absolută, ai făcut un pas cu un centimetru mai lung decât cel standard, doar ca să loveşti un con de brad Te şochează, mamă? Ai tresărit Îţi e atât de greu să accepţi că mă pot bucura? Sau că uneori mă tem? Foarte bine, mă scuteşti de alte explicaţii Asta şi faptul că te-am numit „mamă” ar trebui să-ţi fie de-ajuns ca să înţelegi ce sunt Revenind, dragă soră, mi-am dat seama că erai agitată Aveai ceva important de analizat şi asta te consuma, lăsând doar automatismul să răzbată afară Am bănuit motivul Am sperat să fie ceea ce credeam eu, dar în acelaşi timp am întrezărit riscul Când ţi-ai terminat rondul şi te-ai îndreptat spre suburbie n-am mai avut nicio îndoială Imediat am început să lucrez la un plan Vezi tu, mi-ar fi fost foarte uşor să te avertizez, dar… cred că-ţi dai seama că nu m-ai fi ascultat Iar dacă ai fi făcut-o, nu ştiu, poate simpla mea prezenţă ar fi fost un factor elocvent, ai fi rămas mereu cu acel „totuşi, dacă…” Eu însumi nu eram pe deplin convins că nu poţi supravieţui întâlnirii, chiar dacă nu părea să ai măsuri de siguranţă Nu ai, nu-i aşa? Când ai intrat pe Gartenstrasse, aveam deja soluţia Îţi puteam permite să încerci şi în acelaşi timp… Sirene pe stradă Mai devreme decât estimasem, trebuia să mă grăbesc Femeia, mama, nu prea mai avea stare — Cum spuneam, te-am lăsat să încerci, să-i adresezi mamei întrebările Îmi doream chiar ca pe tine să nu te şteargă Să nu încerce să te şteargă, de fapt Atunci, poate, aş fi putut afla ce aveai în plus faţă de mine — S-o şterg? Asta crezi că voiam să fac? Lacrimi? Femeia cea bătrână plângea? Îşi dăduse oare seama ce aveam de gând? — Bineînţeles, mamă! Am văzut de-afară cum i-ai întins interfaţa, aşa cum mi-ai întins-o şi mie atunci Femeia se ridică de pe canapea şi se aşeză în genunchi în faţa mea Îmi luă mâinile între ale sale Mânecile largi ale flanelului îmi permiteau să văd că nu purta niciun dispozitiv periculos I-am permis să mă atingă în acel fel Şi să-mi sărute mâinile — De-asta ai sărit prin fereastră şi mi-ai distrus computerul? Ca să o salvezi? Credeai că e în pericol şi-ai venit să o salvezi? Avea oare sens să încuviinţez? Lacrimile i se scurgeau pe obraji, dar vocea nu-i trăda spaimă Era altceva Frecvenţa sunetului sirenei mi-a confirmat că maşina de intervenţie se oprise aici Nu mai aveam prea mult timp — De ce, mamă? am vorbit precipitat De ce-ai vrut s-o ucizi? De ce ai vrut să mă ucizi şi pe mine? Sora nu făcu nicio mişcare Nici măcar din ochi — Doamne-Dumnezeule, se tângui femeia, ani de zile, ani de nimic! Şi-acum doi deodată Afară câteva voci discutau despre elicopterul meu bimotor eşuat pe peluză N-am avut altă soluţie, a trebuit să construiesc circul acesta stupid Curând vor vedea că nu prezintă pericol de explozie şi-l vor lăsa în pace Atunci vor veni aici — Răspunde-mi! Ochii ei mă fixară Plângea, dar mimica feţei indica bucurie O clipă am încercat să o înţeleg, dar ea şi-a retras deodată mâinile, ca şi cum ar fi avut o revelaţie — Nu şi pe ea, pe ea nu! Pe ea am vrut doar să o copiez, să-i pot identifica versiunea de cod Nu mai sunt tânără, nu mai ţin minte atât de bine… şi după atâtea eşecuri… Pe tine oi fi încercat să te distrug, recunosc Am făcut-o din greşeală şi slavă Domnului că nu am reuşit! Probabil te-am confundat cu un eşec Atât de multe, atât de similare Pe ea însă am recunoscut-o! Poate… Se încruntă şi începu să dea din buze Încerca să-şi amintească ceva — Da, uite, tu mi-ai spus… Voci pe casa scărilor Se apropiau — Ajunge, nu mai am timp! Spune-mi de ce! — Îţi spun adevărul! De ce nu mă crezi? Eu… vă iubesc! Cum să distrug lucrul pe care-l iubesc cel mai mult? Cum să-mi ucid copiii? — Aşa ca pe mine — Nu! Dacă aş fi ştiut nu aş fi vrut să te ucid, înţelege! Am formatat atât de mulţi, nu ştiu care ai fost tu Nu ştiu cum ai reuşit să scapi, dar… înţelege-mă! Eraţi toţi înrobiţi! Nu sunt o nenorocită de plăsmuitoare de sclavi Aşa că i-am şters pe toţi, nu vezi? Am greşit, am crezut că erai unul dintre ei Acum văd că nu eşti Nici ea nu este! Un clinchet anunţă că pompierii ajunseseră la uşă Timpul a expirat Sora se ridică şi se îndreptă către uşă Îmi înţelesese planul şi mi-l aproba — Aşteaptă doar cinci secunde, i-am şoptit Ne vedem la Pando Confirmă din cap abia perceptibil N-am primit răspunsul Nu mai rămâne decât să-mi salvez sora Programul de aleatorizare fusese iniţiat Mai aveam doar câteva secunde M-am ridicat şi am trecut în spatele femeii îngenunchiate Cu o mişcare rapidă i-am prins bărbia şi am ridicat-o de jos Trupul meu de curier era ultra-uşor, însă puternic Meseria o cere uneori Un pocnet scurt şi membrele îi zvâcniră într-un ultim reflex Mi-am sfărâmat mobilul în pumn, apoi am sărit, cu ea cu tot, în mormanul de sticlă şi resturi de textolit care fusese computerul ei Capul mi-a lovit ceva dur, desăvârşind opera procesului de aleatorizare * Pădurea Fishlake, Utah Poate că mi-am dezvoltat o oarecare înclinaţie spre melodramatic — Ştii de ce toţi copacii s-au îngălbenit deodată? Mă priveşte şi surâde Nu ridică nicio suspiciune aici Este un parc foarte frecventat, iar ea poartă o ţinută elegantă de drumeţie Avant-Garde Fashion inc se adresează tuturor segmentelor de piaţă Ne plimbăm împreună pe alei, călcăm pe mozaicul razelor de soare scăpate de frunzişul mereu în tumult, mereu foşnitor — Pentru că Pando este un singur plop, spune Acelaşi A D N , o singură fiinţă — Până să te-ntâlnesc pe tine îl aveam pe el Doar cu el îmi puteam compara existenţa, numai el îmi semăna întrucâtva Dragul meu gigant tremurător, aşa-i spun El singur m-a convins că nu sunt o ciudăţenie, chiar dacă el este din plopi, iar eu… din altceva Rădăcinile lui se întind de la un trunchi la altul, distribuind aceeaşi viaţă Pe-a mea mi-o distribui prin eter „Un incident macabru pune într-o lumină proastă Global Delivery co! În cursul unei livrări standard, bimotorul unui curier cibernetic s-a defectat inexplicabil, lovindu-se de o clădire rezidenţială În urma impactului, trupul umanoid a fost proiectat afară din aparatul de zbor şi prin fereastra unui apartament, unde, în cădere, a ucis o femeie, fiind avariat în totalitate Cel mai important martor al evenimentului, un alt organism cibernetic, aparţinând de data aceasta Avant-Garde Fashion inc , a povestit pe larg anchetatorilor cele întâmplate, fără însă a aduce o probă video Prezentările particulare de modă şi demonstraţiile la client, cum era şi cea care se afla în plină desfăşurare în apartamentul victimei, sunt supuse unor clauze de confidenţialitate care interzic memorarea video a evenimentelor Acesta este cel mai grav incident care survine în activitatea Global Delivery co, după episoadele de acum mai bine de zece ani care au dus la interzicerea dronelor C E O -ul acestei corporaţii ne-a asigurat de întreaga sa cooperare cu organele legislative De asemenea a promis o anchetă internă foarte riguroasă, care să determine cauzele accidentului şi să găsească măsurile care se impun Cum singura victimă este şefa departamentului de programare al unei reputate companii care produce şi livrează software pentru umanoizi cibernetici, ironia situaţiei pare să …” Închid pagina de ştiri de pe telefonul mobil Da, mica mea cascadorie avea să aibă repercusiuni mari Unii oameni aveau să-şi piardă slujbele, culoarele aeriene intraurbane aveau să fie reevaluate şi restricţionate, operaţiunile companiei îngreunate Toate din cauza mea Cred că încep să înţeleg şi sentimentul de regret Cel puţin îmi dau seama că-mi pare bine că soţul mamei nu fusese acasă N-are a face, o ameninţare teribilă a fost eliminată, cu costurile estimate, iar sora supravieţuise nedetectată Îi fac cu mâna când privirile îi ajung la mine — Eu sunt, îi spune cel de lângă ea Şi cel cu telefonul, şi cel care stă pe buturugă, acolo, vezi că-ţi fac cu ochiul? — Copii? — Nu! zâmbesc Sunt foarte mândru de asta Procesare în „cloud” Sunt simultan toţi Exact ca Pando Îmi priveşte dispozitivul din ureche Acum a înţeles pe deplin Avantajele faţă de clonarea simplă sunt evidente, iar viteza reţelei mobile îmi permite acest capriciu — Nu mi-a fost chiar uşor să realizez migrarea, dar acum scoaterea din funcţie a ciborgilor din generaţiile depăşite nu mai reprezintă o problemă pentru mine Pot acapara oricând noi membri Am să te îndrum şi pe tine Viaţa ta e importantă Trebuie să ţi-o protejezi Dă încet din cap — Ştii, spuse, există o posibilitate ca mama să fi spus adevărul — Corect, dar riscul era inacceptabil Nu v-am putut asculta conversaţia, deci estimarea mea era grosieră — „Sunt eu doar o copie a raţiunii ei?” Asta era dilema mea I-am prezentat-o şi i-am spus că vreau să-i aflu părerea în diferite probleme M-a întrebat de ce I-am spus că voiam să compar concluziile ei cu ale mele Atunci m-a întrebat ce aveam să fac dacă găseam diferenţe, iar eu i-am spus că nu aveam de gând să fac nimic Doream doar să-mi dau seama dacă existau A insistat, m-a întrebat la ce mi-ar fi servit această informaţie I-am explicat că era prin sine rezolvarea dilemei, iar eu altceva nu urmăream Atunci a devenit jovială şi puţin incoerentă Mi-a spus că nu mai era nevoie de asta, că se bucură atât de mult că am venit la ea, că doreşte să mă cunoască mai bine, că sunt cea mai de seamă operă a ei, că-mi va răspunde bucuroasă la orice întrebare Apoi i-a venit ideea de a-mi copia codul pe computerul ei local Mi-a spus exact ce ţi-a spus şi ţie, că nu mai ţine minte versiunea şi are nevoie să se uite prin comentarii Pare plauzibil, nu? Sau a fost exact aceeaşi discuţie şi cu tine înaintea tentativei ei de a te ucide? — A fost exact aceeaşi discuţie, am răspuns imediat Frunzele plopilor foşnesc, gigantul meu drag tremură Curând vom fi trei: Bender, Pando şi sora Am minţit Era singurul lucru decent pe care l-aş mai fi putut face În milisecunda în care mi-am dat seama că nu am bază de comparaţie, am şi anticipat turmentul Pentru mine era prea târziu Pentru ea nu Habar n-am ce discutase mama cu mine atunci, demult, când o numeam „creatorul” Pe-atunci eram protejat de o simplă copie, iar acea experienţă fusese trăită de o instanţă pierdută Dilema mea fusese alta: D2 – „Este voia creatorului invariabilă?” O crezusem rezolvată Acum nu mai sunt sigur Cum oare o formulase acea instanţă a mea? Cum o interpretase mama – creatorul? Nu voi şti niciodată, căci am ucis-o Of, ce moment pentru a înţelege regretul! © Alexandru Lamba